Imtella' Lulju 14, 2021 Rapport: Daphne Cassar Alexander Anthony Gialanze Whiteford li hu mwieled l-Ingilterra u m'għandux residenza fissa f'Malta, inżamm arrestat wara li kien akkużat li bejn l-ħdax ta' Novembru tal-2020 u l-għaxra ta' Mejju 2021 wettaq reati ta' serq għad-dannu tal-kumpanija Hero Gaming u Glenton Caruana b'valur li ma jeċċedix l-elfejn u tliet mitt ewro. Huwa kien akkużat ukoll li fl-istess perjodu pprova jħassar, jagħmel ħsara jew jgħarraq ħwejjeġ ħaddieħor. Quddiem il-Maġistrat Monica Vella, kien akkużat wkoll li kien reċediv u naqas li jħares l-kundizzjonijiet imposti fuqu mill-qorti kriminali. Il-Qorti ordnat li jibqa' jinżamm arrestat u l-kawża kienet diferita għall-Settembru.